Det er ganske enkelt en sejlerfejl, der er skyld i, at et 200 meter langt fragtskib er stødt på grund.

Forsvarets miljøskib Mette Miljø har igen lørdag sejlet fra Hals til Læsø for at se til det 200 meter lange fragtskib fra Panama, der er stødt på grund på sin rejse fra Argentina til Polen. Ifølge vagtholdslederen ved Forsvarets Operationscenter er det en menneskelig beregningsfejl, der er skyld i, at skibet nu på anden dag ligger stille omkring 12 sømil fra Hals. Et bjergningsselskab er nu rykket ud til skibet for at vurdere, hvad der nu skal ske. Forsvarets Operationscenter mener, at bjergningsselskabet nu regner på, om det er muligt at flytte noget af skibets last og ballast, således skibet kan gå fri af sig selv, eller om der alternativt skal slæbebåde til for at trække det store fragtskib fri. Det er ikke til at sige, hvornår skibet er frit, men uanset hvad vil det blive tilbageholdt, indtil dykkere har undersøgt, om det er lavet skader på skibets skrog.